Vähehaaval näib maad võtvat asjalik suhtumine AIDSI. Oma teened on selles olnud AIDSI  käsitlevatel näidendeil ja filmidel, mis on toonud avalikkuse ette haigusega seotud inimliku tragöödia. Tuntuimad näidendid on Larry Krameri "The Normal Heart" ("Normaalne süda") ja William Hoffmani "As is" ("Nagu on"); telefilmidest on üks esimesi John Ermani "An Early Frost" ("Varane külm"). Neile ameerika autorite teedrajavatele töödele on järgnenud AIDSi-teemalise kultuuri laine eri maades. Näiteks soomerootslaste Bengt Ahlforsi ja Johan Bargumi näidend "Finns det tigrari Kongo?" ("Kas Kongos on tiigreid?") on Põhjamaades edu saavutanud kui terav sõnavõtt mõistuse kaitseks.